**Programmas aktualitāte**

Tautas deju kolektīvu kustība Latvijā ir vērsta uz mērķtiecīgu un kvalitatīvu māksliniecisku rezultātu – ik gadu Latvijas skolu jaunatnes deju pasākumiem valsts un vietējo reģionu mērogā, ik pa pieciem gadiem Latvijas skolu jaunatnes Dziesmu un Deju svētkiem. Programmas būtība ir cieši saistīta ar valstī īstenojamo izglītības programmu mērķiem, uzdevumiem un saturu.

Kandavas Deju skola realizē šāda veida programmu jau vairāk nekā 16 gadus, bet otro gadu kā reģistrēta mācību iestāde, kurā var arī apgūt arī licenzētu profesionālas ievirzes programmu ‘’Deja’’.

Kandavas Deju skolas pedagogi ar visaugstāko atbildības un pienākuma apziņu grib realizēt mūsdienu audzēkņiem interesantu programmas apguvi ‘’Tautu dejas’’, lai saglabātu un pilnveidotu latviskās tradīcijas arī Kandavā un Kandavas novadā, lai ar tām kuplinātu pasākumus un iznestu savu vārdu ārpus Kandavas robežām.

**Programmas īstenošanas mērķi**

1. Radīt labvēlīgu vidi harmoniskas – fiziski, garīgi, emocionāli radošas un pilsoniski aktīvas personības attīstībai;
2. Apzināt un kopt nacionālās un valstiskās identitātes ētiskās un kultūras vērtības, nostiprināt etnisko pašapziņu un cieņu pret citu tautu kultūru;
3. Apgūt nepieciešamo repertuāru, sagatavoties un piedalīties jaunrades deju konkursā un citos ar tautisko deju organizētos pasākumos Kandavas novadā un valsts mērogā.

**Programmas īstenošanas uzdevumi**

1. Radīt ikvienam iespēju radošai pašizpausmei un spēju izkopšanai kustību, deju un skatuves kultūras jomā;
2. Veidot fiziski, garīgi un emocionāli vienotu personību;
3. Veidot sociālās iemaņas un prasmes saskarsmē, veicinot sadarbības pieredzi un izpratni par priekšrocībām, darbojoties komandā;
4. Sekmēt daudzveidīgu dejas žanru apmācību;
5. Veicināt sadarbību un kultūras apmaiņu starp novadu, valsts mēroga un ārzemju deju kolektīviem;
6. Veidot izpratni par Latvijas kultūras vērtību un tradīciju saglabāšanu, kopšanu un attīstību

**Programmas īstenošanas plāns**

1. Programmas īstenošanas nosacījumi:

1.1. programmas īstenošanas mērķauditorijas vecuma grupas:

- pirmsskolas vecums (3-4 gadi; 5-6 gadi);

- sākumskolas vecums (1. Klase;2-3 klase;4-5klase);

- pamatskolas un vidusskolas vecums (6-7 klase;8-11 klase);

1.2. programmas īstenošanas mērķauditorijas raksturojums:

- ikviens bērns un jaunietis, kas vēlas attīstīt un pilnveidot sevi dejas mākslā;

- dejas un kustību mākslā talantīgi bērni un jaunieši;

1.3. programmas īstenošanas laiks – viens mācību gads

2. Programmas īstenošanas darba formas:

Grupas forma – deju kolektīvs; min. skaits grupā 10

3. Darba formas –

3.1. praktiskās nodarbības;

3.2. darba atskaites forma – koncerts, skate, festivāls, svētki un citus ar projektu īstenošanu saistītas formas;

3.3. papildus darba forma – nometne, radošā darbnīca;

4. Nodarbību skaits nedēļā:

* 3 (trīs) mācību stundas vienā grupā. Stundu skaits noteikts no vecuma grupas un programmas specifiskajiem nosacījumiem, kuri pieejami VISC izstrādātajās metodiskās izstrādnēs.

Stundu skaitā ietilpst koncertdarbība un ar kolektīvu darbību saistītais organizatoriskais darbs;

* Vienas nodarbības ilgums – 40 minūtes, starpbrīža ilgums – 5 minūtes, ko ieskaita nodarbības laikā;
* Pirmsskolas vecuma bērniem vienas nodarbības ilgums ir 30 minūtes, starpbrīža ilgums – 10 minūtes, ko ieskaita nodarbības laikā.

**Programmas galvenās tēmas, stundu plānojums**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| TĒMA | 3-4 gadi | 5-6 gadi | 1. klase | 2.-3. klase | 4.-5. klase | 6.-7. klase | 8.-11. klase | Kopā |
| Ritmikas vingrinājumi | 0,5 | 0,5 | 0,5 | 0,5 |  |  |  | 2 |
| Latviešu deja | 1 | 1 | 1 | 1 | 1 | 1 | 1 | 7 |
| Kasiskās dejas pamati |  |  |  |  | 0,5 | 0,5 | 0,5 | 1,5 |
| Improvizācijas māksla | 0,5 | 0,5 | 0,5 | 0,5 | 0,5 | 0,5 | 0,5 | 3,5 |
| Netradicionālā deja | 0,5 | 0,5 | 0,5 | 0,5 | 0,5 | 0,5 | 0,5 | 3,5 |
| Tautas tērps un skatuves kultūra | 0,5 | 0,5 | 0,5 |  |  |  |  | 1,5 |
| Gatvošanās pasākumiem |  |  |  | 0,5 | 0,5 | 0,5 | 0,5 | 2 |
| Citu tautu dejas | Nodarbībās integrējot, visa mācību gada laikā | | | | | | |  |
| Kopā | **3** | **3** | **3** | **3** | **3** | **3** | **3** | **21** |

**Programmas īstenošanas plānotie rezultāti**

1. Bērnu un jauniešu personības harmoniska attīstība;
2. Iegūtas plašas zināšanas dažādos deju žanros, dažādu tautu kultūrā, skatuves ētikā;
3. Izkopta latviešu kultūras identitātes apziņa, iepazītas un apzinātas tautas tradīcijas;
4. Iegūta radošas darbības pieredze un pilsoniskā aktivitāte;
5. Radīta motivācija un sasniegts mākslinieciskais līmenis, lai piedalītos jaunrades deju skatēs, citos ar deju saistītos pasākumos novada, reģiona un valsts līmenī.

**Atgriezeniskā saite**

2014./2015. m. g. Deju skolas grupas ieguva I un II pakāpes valsts mēroga skatē, gatavojoties XI Latvijas skolu jaunatnes dziesmu un deju svētkiem. Pateicības par dalību festivālā ‘’Būšu liels’’, ‘’ Trakā kaza’’ un Kandavas svētku laikā skolu jaunatnes dienā.

Uzstāšanās 18. Novembra svētkos Kandavas kultūras namā.

Ziemassvētku uzvedums ‘Ķekatiņas’’ Kandavā.

Pavasara sezonas noslēguma priekšnesumi attiecīgi pa vecuma grupām, kultūras nama remonta dēļ.

**Programma īstenošanai nepieciešamie resursi**

1. Programmas īstenošanai nepieciešamie pamatresursi:

= programmā iesaistīto pedagoģisko darbinieku (četru pulciņu skolotāju un koncertmeistara) darba samaksas nodrošinājums;

2. Materiāli tehniskās bāzes nodrošinājums:

2.1. praktisko nodarbību telpa – ne mazāka kā 60 kv.m;

2.2. deju nodarbībām atbilstošs grīdas segums un ventilācija;

2.3. klavieres;

2.4. mūzikas atskaņošanas aparatūra;

2.5. tautas tērpi;

2.6. atribūti un dekorācijas programmas realizēšanai

**Ziņas pa pedagogiem**

**Inese Cīrule –** profesionālā vidējā izglītība, ar profesiju saistītie profesionālās pilnveides kursi, darba stāžs 21 gads, ir pieredze dažādu programmu īstenošanā

**Gatis Frīdenbergs** – augstākā pedagoģiskā izglītība, ar profesiju saistītie profesionālās pilnveides kursi, darba stāžs 6 gadi

**Solvita Jansone** – vidējā profesionālā izglītība, ar profesiju saistītie profesionālās pilnveides kursi, darba stāžs 1 gads

**Sonora Grinberga** – mācās Latvijas kultūras koledžā, darba stāžs 1 gads

**Literatūras saraksts**

1. IZM ieteikumi ārpusskolas izglītības pulciņa nodarbību programmu izveidei 1998.16.06.

2. IZM par izmaiņām interešu izglītības finansēšanā. 2006.13.04.

3. IZM apstiprināts VJIC rīkojums. Bērnu un jauniešu interešu izglītības paraugprogramma. 2010.16.09.

4. <http://www.liis.lv/vesels>

5. <http://www.vjic.lv/interesuizglītība>

Deju skolas direktore Andra Eimane

Apstiprināts

KANDAVAS DEJU SKOLAS

INTEREŠU IZGLĪTĪBAS PROGRAMMA

KULTURIZGLĪTĪBĀ

**TAUTISKĀS DEJAS**

7 VECUMA GRUPAS (21 STUNDA)

2015./2016.m.g.